RO
23.1.2023
Jurnalul Oficial al Uniunii Europene
C 24/73
Acțiune introdusă la 24 noiembrie 2022 – Pumpyanskiy/Consiliul (Cauza T-740/22) (2023/C 24/99) Limba de procedură: engleza Părțile Reclamant: Dmitry Alexandrovich Pumpyanskiy (Ekaterinburg, Rusia) (reprezentanți: G. Lansky, P. Goeth, A. Egger, avocați) Pârât: Consiliul Uniunii Europene
Concluziile Reclamantul solicită Tribunalului: — în temeiul articolului 263, al articolului 275 alineatul (2) și al articolului 277 TFUE, declararea inaplicabilității articolului 2 alineatul (1) literele (f) și (g) din Decizia nr.
2014/145/PESC a Consiliului (1), astfel cum a fost modificată prin Decizia nr.
2022/329/PESC a Consiliului (2), precum și a articolului 3 alineatul (1) literele (f) și (g) din Regulamentul (UE) 269/2014 al Consiliului (3), astfel cum a fost modificat prin Regulamentul (UE) 2022/330 al Consiliului (4) (denumite în continuare „criteriile de includere pe listă atacate”); — în temeiul articolului 263 TFUE, anularea Deciziei (PESC) 2022/1530 a Consiliului din 14 septembrie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (5), precum și a Regulamentului de punere în aplicare (UE) 2022/1529 al Consiliului din 14 septembrie 2022 privind punerea în aplicare a Regulamentului (UE) nr.
269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (6), în măsura în care acele acte îl privesc pe reclamant (număr pe listă 724); — obligarea Consiliului la plata cheltuielilor de judecată în temeiul articolului 134 din Regulamentul de procedură.
Motivele și principalele argumente În susținerea acțiunii, reclamantul invocă patru motive. 1.
Primul motiv, întemeiat pe o încălcare a dreptului la apărare al reclamantului. 2.
Al doilea motiv, întemeiat pe o eroare de apreciere a Consiliului prin includerea numelui reclamantului în anexele la actele atacate. 3.
Al treilea motiv, întemeiat pe o încălcare a obligației de motivare, astfel cum este prevăzută la articolul 296 al doilea paragraf TFUE. 4.
Al patrulea motiv, întemeiat pe încălcarea nelegală a drepturilor fundamentale ale reclamantului, inclusiv dreptul la respectarea vieții private și de familie, a domiciliului și a secretului comunicațiilor, precum și dreptul de proprietate.
În plus, reclamantul invocă un motiv întemeiat pe articolul 277 TFUE, susținând că criteriile de includere pe listă atacate sunt ireconciliabile cu principiul previzibilității, cu valorile prevăzute și cu statul de drept.
(1) (2) (3) (4) (5) (6)
Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2014, L 78, p. 16).
Decizia (PESC) 2022/329 a Consiliului din 25 februarie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 50, p. 1).
Regulamentul (UE) nr.
269/2014 al Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2014, L 78, p. 6).
Regulamentul (UE) 2022/330 al Consiliului din 25 februarie 2022 de modificare a Regulamentului (UE) nr.
269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 51, p. 1).
JO 2022, L 239, p. 149.
JO 2022, L 239, p. 1.